Keväiset yöt
On yötkin keväällä niin täyteläät,
 niin sointuvat ja tenhoiset.
 Keväinen lämmin täyttää yönkin näät
 ja nuokkuu lehdon lehtyet.
 Yön hento henki, piillen pensaihin,
 hymyillen laulaa soinnuin tenhoovin,
 niin tenhoovin.

 Kun nuoruusinto rintaa ponnistaa
 ja toivo täyttää sydämen,
 on silloin surukin niin suloisaa,
 sen helmaan nukkuu hymyillen,
 ja rinnan riemu kestää yhtenään,
 ei uuvu onni kaihon öihinkään,
 ei öihinkään.

1896.